**หลักเกณฑ์ประกอบการพิจารณาคัดเลือก**

**"บุคคลต้นแบบด้านคุณธรรมจริยธรรม ประจำปี ๒๕๖๒"**

**…………………………………………………………**

ด้วยเทศบาลตำบลบ้านค้อจะดำเนินโครงการเชิดชูเกียรติบุคคลต้นแบบค้นคุณธรรมจริยธรรม ประจำปี ๒๕๖๒ เพื่อเป็นการยกย่องบุคลากรของเทศบาลตำบลบ้านค้อที่ประพฤติปฏิบัติตนดี มีความชื่อสัตย์สุจริต ยึดมั่นในคุณธรรมจริยธรรม ปฏิบัติงานในหน้าที่ด้วยความรับผิดชอบ เสียสละอดทน มีการพัฒนาตนเองอยู่เสมอ และเป็นที่รักใคร่ชื่นชมจาบุคลากรด้วยกัน โดยการประกาศเกียรติคุณให้เป็นที่ประจักษ์ต่อสาธารณชนทั่วไป อันจะนำมาซึ่งขวัญกำลังใจในการปฏิบัติหน้าที่ เกิดความภาคภูมิใจกับบุคลากรผู้นั้น ทั้งยังเป็นแบบอย่างที่ดีให้กับบุคลากรท่านอื่นให้ประพฤติปฏิบัติตามอีกด้วย

เพื่อให้ได้บุคคลต้นแบบด้านคุณธรรมจริยธรรมจริงตามวัตถุประสงค์ของการจัดโครงการ จึงต้องกำหนดหลักเกณฑ์และวิธีการดำเนินการคัดเลือกบุคคลตันแบบด้านคุณธรรมจริยธรรม ประจำปี ๒๕๖๒ โดยมี

รายละเอียด ดังนี้

**๑. คุณสมบัติผู้มีสิทธิได้รับการเสนอชื่อเข้ารับการคัดเลือก**

๑.๑ เป็นชำราชการ ข้าราชการครู บุคลากรทางการศึกษา ลูกจังประจำหรือพนักงานจ้าง ของเทศบาลตำบลบ้านค้อ ที่มีระยะเวลาปฏิบัติงานต่อเนื่องไม่น้อยว่า ๓ ปี นับถึงวันที่ ๓๐ กันยายน ๒๕๖๑

๑.๒ ไม่เป็นผู้เคยถูกลงโทษทางวินัย หรืออยู่ระหว่างสอบสวนทางวินัย

๑.๓ ไม่เป็นผู้อยู่ระหว่างการสอบสวนของพนักงานสอบสวนในคดีอาญา หรืออยู่ระหว่างการดำเนิน

คดีอาญาในศาล

๑.๔ ไม่เป็นผู้เคยต้องโทษจำคุกโดยคำพิพากษาถึงที่สุดให้จำคุก เว้นแต่โทษสำหรับความผิดที่ได้กระทำโดยประมาทหรือความผิดลหุโทษ

๑.๕ เป็นผู้มีความประพฤติ ปฏิบัติตนชอบด้วยคุณธรรมจริยธรรม เป็นที่ยอมรับของบุคคลในหน่วยงานและสังคม

๑.๖ เป็นผู้ที่มีผลงานโดดเด่นเป็นที่ประจักษ์ ในการดำเนินงานโครงการ กิจกรรม หรือมาตรการที่เกี่ยวข้องกับการเสริมสร้างคุณธรรมจริยธรรม

**๒. กลุ่มตำแหน่ง และจำนวนที่คัดเลือก**

๒.๑ ข้าราชการประเภทบริหารท้องถิ่น/ อำนวยการท้องถิ่น/ จำนวน ๑ คน

ข้าราชการครูสายงานบริหารสถานศึกษา

๒.๒ ข้าราชการประเภทวิชาการ/ ทั่วไป/ ลูกจ้างประจำ จำนวน ๑ คน

(รวมถึงข้าราชการตำแหน่งประเกทบุคลากรทางการศึกษา)

๒.๓ ข้าราชการครูสายงานการสอน จำนวน ๑ คน

๒.๔ พนักงานจ้างทุกประเภท (ยกเว้นผู้ช่วยครู) จำนวน ๑ คน

๒.๕ พนักงานจ้างตามภารกิจ (ผู้ช่วยครู/ พนักงานจ้างทั่วไป จำนวน ๑ คน

(ผู้ปฏิบัติหน้าที่ดูแลเด็กเล็ก)

๓. วิธีการ...

**๓. วิธีการเสนอชื่อผู้มีสิทธิเช้ารับการคัดเลือก**

**๓.๑ บุคคลเสนอชื่อบุคคล** โดยให้บุคคลซึ่งเป็นบุคลากรในสังกัดเทศบาลตำบลบ้านค้อที่มีระยะเวลาปฏิบัติงานต่อเนื่องไม่น้อยกว่า ๓ ปี นับถึงวันที่ ๓๐ กันยายน ๒๕๖๑ เสนอชื่อบุคคลซึ่งเป็นบุคลากรในสังกัดเทศบาลตำบลบ้านค้อที่มีคุณสมบัติครบถ้วน ตามข้อ ๑ มายังฝ่ายเลขานุการฯ เพื่อพิจารณาคัดเลือกเป็นบุคคลต้นแบบค้นคุณธรรมจริยธรรม ประจำปี ๒๕๖๒ โดยสามารถเสนอชื่อเข้ารับการคัดเลือกได้เพียง ๑ รายชื่อเท่านั้น

อนึ่ง บุคคลที่เสนอชื่อไม่สามารถเสนอชื่อตนเองได้ทุกกรณี

**๓.๒ ส่วนราชการ/โรงเรียน เสนอชื่อบุคคล**

๓.๒.๑ ให้ส่วนราชการแต่ละส่วนราชการในสังกัดเทศบาลตำบลบ้านค้อ คัดเลือกบุคคลที่มีคุณสมบัติครบถ้วน ในกลุ่มตำแหน่งที่ ๒.๑, ๒.๒ และ ๒.๔ กลุ่มละ ๑ คน เพื่อเสนอชื่อมายังคณะกรรมการฯเพื่อพิจารณาคัดเลือกเป็นบุคคลต้นแบบด้านคุณธรรมจริยธรรม ประจำปี ๒๕๖๒

๓.๒.๒ ให้โรงเรียนแต่ละโรงเรียนในสังกัดเทศบาลตำบลบ้านค้อ คัดเลือกบุคคลที่มีคุณสมบัติครบถ้วน ในกลุ่มตำแหน่งที่ ๒.๓ และ ๒.๕ กลุ่มละ ๑ คน เพื่อเสนอชื่อมายังคณะกรรมการคัดเลือกฯ เพื่อพิจารณาคัดเลือกเป็นบุคคลต้นแบบด้านคุณธรรมจริยธรรม ประจำปี ๒๕๖๒

ทั้งนี้ บุคคลหรือส่วนราชการโรงเรียน ที่เสนอชื่อบุคคลเข้ารับการคัดเลือกฯ ต้องส่งแบบเสนอชื่อบุคคลเข้ารับการพิจารณาคัดเลือกๆ **ตามแบบ ๑** มายังฝ่ายเลขานุการฯ ภายในวันที่ ๒๐ ธันวาคม ๒๕๖๑ หากไม่ส่งภายในกำหนดจะถือว่าบุคคลหรือส่วนราชการนั้น ๆ ไม่มีความประสงค์จะเสนอชื่อบุคคลใดเข้ารับการพิจารณาคัดเลือกฯ

ส่วนราชการโรงเรียนใดที่ไม่ประสงค์เสนอชื่อบุคคล ในกลุ่มตำแหน่งหนึ่งตำแหน่งใดเข้ารับการคัดเลือกฯ ให้ถือเป็นสิทธิของส่วนราชการ/โรงเรียนนั้น ๆ ที่สามารถกระทำได้

**๔. การส่งประวัติและหลักฐานของผู้ได้รับการเสนอชื่อ**

ให้ผู้ที่ได้รับการเสนอชื่อจัดส่งแบบประวัติผู้เสนอขอรับการคัดเลือกเป็นบุคคลต้นแบบด้านคุณธรรมจริยธรรม ประจำปี ๒๕๖๒ **ตามแบบ ๒** โดยกรอกรายละเอียดประวัติและผลงาน พร้อมเอกสารแนบที่เกี่ยวข้อง (สำเนาบัตรประชาชน/ รูปถ่ายขนาด ๑.๕ นิ้ว สรุปผลงานที่มีความโดดเด่นจำนวน ๑ ผลงาน ทั้งนี้ ให้เขียนผลงานความยาวไม่เกิน ๑ หน้ากระดาษ A๔ โดยใช้แบบตัวอักษร TH SarabunPSK ขนาดตัวอักษร ๑๖) และมีผู้บังคับบัญชาหรือหัวหน้าส่วนราชการลงนามรับรองเรียบร้อยแล้ว มายังฝ่ายเลขานุการฯ ภายในวันที่ ๒๕ มกราคม ๒๕๖๒ หากผู้ได้รับการเสนอชื่อรายใดไม่จัดส่งแบบประวัติและหลักฐานตามกำหนด จะถือว่าผู้ไต้รับการเสนอชื่อรายนั้นไม่มีความประสงค์จะเข้ารับการพิจารณาคัดเลือกฯ

**๕. เกณฑ์การคัดเลือก**

การคัดเลือกให้เป็นดุลยพินิจของคณะกรรมการพิจารณาคัดเลือกบุคคลตันแบบด้านคุณธรรมจริยธรรม ประจำปี ๒๕๖๒ โดยพิจารณาจากแบบประวัติ หลักฐานประกอบการพิจารณา หรือการสัมภาษณ์ โดยประเมินให้คะแนนตามเกณฑ์การคัดเลือกที่กำหนด ซึ่งแบ่งออกเป็น ๒ ด้าน คือ การประเมินด้านพฤติกรรม และการประเมินด้านการปฏิบัติงาน มีคะแนนด้านละ ๕๐ คะแนน รวม ๑๐๐ คะแนน

ผู้ที่ได้รับ....

ผู้ที่ได้รับการคัดเลือกเป็นบุคคลต้นแบบด้านคุณธรรมจริยธรรม คือผู้ที่มีคะแนนประเมินสูงสุดของแต่ละกลุ่มตำแหน่ง ทั้งนี้ ต้องมีผลคะแนนการประเมินรวมทุกด้าน ไม่น้อยกว่า ๘๕ คะแนน หากกลุ่มตำแหน่งใดไม่มีผู้ได้คะแนนตามที่กำหนด ถือว่ากลุ่มตำแหน่งนั้นไม่มีผู้ผ่านการคัดเลือก

กรณีที่มีคะแนนถึงเกณฑ์ที่กำหนดแต่มีผู้ที่มีคะแนนประเมินรวมทุกด้านสูงสุดเท่ากันมากกว่า ๑ คน ให้พิจารณาผู้ที่มีคะแนนด้านพฤติกรรมสูงกว่า ถ้ายังได้คะแนนเท่ากันอีกให้พิจารณาผู้ที่มีอาวุโสตามระเบียบราชการมากกว่าเป็นบุคคลต้นแบบด้านคุณธรรมจริยธรรม

**๖. การประเมินและการแจ้งผลการประเมิน**

๖.๑ ให้คณะกรรมการพิจารณาคัดเลือกบุคคลต้นแบบด้านคุณธรรมจริยธรรม ประจำปี ๒๕๖๒ ตามคำสั่งเทศบาลตำบลบ้านค้อ ที่ ๒๘๖๓/๒๕๖๑ ลงวันที่ ๒๖ ตุลาคม ๒๕๖๑ พิจารณาให้คะแนนผู้เข้ารับการคัดเลือกในทุกกลุ่มตำแหน่งทุกราย ตามแบบประเมินผลให้คะแนนในการพิจารณาคัดเลือก "บุคคลต้นแบบด้านคุณธรรมจริยธรรม ประจำปี ๒๕๖๒" **ตามแบบ ๓** เพื่อส่งให้ฝ่ายเลขานุการฯ

๖.๒ ให้ฝ่ายเลขานุการฯ รายงานผลคะแนนผู้เข้ารับการคัดเลือกแต่ละราย แยกกลุ่มตำแหน่งเรียงลำดับตามแบบรายงานคะแนนประเมินผู้เข้ารับการคัดเลือกฯ **ตามแบบ ๔** ต่อประธานกรรมการฯ

๖.๓ ให้ประธานกรรมการฯ เรียกประชุมคณะกรรมการฯ เพื่อรับรองผลการประเมิน

๖.๔ ให้คณะกรรมการฯ แจ้งผลการประเมินไปยังทุกส่วนราชการ ภายในวันที่ ๒๘ กุมภาพันธ์ ๒๕๖๒

เพื่อเปิดโอกาสให้มีการคัดค้านผลการประเมิน

**๗. การคัดค้านผลการประเมิน**

๗.๑ ผู้มีสิทธิคัดค้านผลการประเมิน ได้แก่ บุคคลหรือส่วนราชการ/โรงเรียน ที่เสนอชื่อบุคคลเข้ารับการคัดเลือกเท่านั้น

๗.๒ ให้ผู้ที่ประสงค์คัดค้านผลการประเมิน ตามข้อ ๗.๑ ส่งแบบคัดค้านผลการประเมิน **ตามแบบ ๖**มายังประธานกรรมการฯ ภายในวันที่ ๘ มีนาคม ๒๕๖๒

๗.๓ ให้คณะกรรมการฯ พิจารณาการคัดค้านผลการประเมินให้แล้วเสร็จ ภายในวันที่ ๑๕ มีนาคม ๒๕๖๒ และผลการพิจารณาของคณะกรรมการฯ ให้ถือเป็นที่สุด

**๘. การรายงานผลและการประกาศผลการคัดเลือก**

๘.๑ ให้คณะกรรมการพิจารณาคัดเลือกบุคคลต้นแบบด้านคุณธรรมจริยธรรม ประจำปี ๒๕๖๒รายงานผลการคัดเลือกตามแบบรายงานผลการคัดเลือกบุคคลต้นแบบด้านคุณธรรมจริยธรรม ประจำปี ๒๕๖๒ **ตามแบบ ๕** ต่อนายกเทศมนตรีตำบลบ้านค้อ

๘.๒ ให้เทศบาลตำบลบ้านค้อ ออกประกาศเทศบาลตำบลบ้านค้อ เรื่องผลการคัดเลือกบุคคลต้นแบบด้านคุณธรรมจริยธรรม ประจำปี ๒๕๖๒ เพื่อทราบโดยทั่วกัน

**๙. รางวัล**

ผู้ได้รับการคัดเลือกเป็นบุคคลต้นแบบด้านคุณธรรมจริยธรรม ประจำปี ๒๕๖๒ จะได้รับการยกย่องเชิดชูเกียรติ ดังนี้

๙.๑ ได้รับโล่ประกาศเกียรติคุณ

๙.๒ นำผลการคัดเลือกไปประกอบการพิจารณาความดีความชอบ

๑๐. กำหนดการ...

**๑๐. กำหนดการดำเนินการคัดเลือก**

๑๐.๑ ประชุมคณะกรรมการฯ และผู้เกี่ยวข้องเพื่อพิจารณากำหนดแนวทางดำเนินโครงการ วันที่ ๒๑ พฤศจิกายน ๒๕๖๑

๑๐.๒ แจ้งส่วนราชการโรงเรียน และบุคลากรให้ร่วมเสนอชื่อบุคคล ภายในวันที่ ๔ ธันวาคม ๒๕๖๑

๑๐.๓ ส่วนราชการ/โรงเรียน และบุคลากรส่งแบบเสนอชื่อบุคคล **ตามแบบ ๑** ภายในวันที่ ๒๐ ธันวาคม ๒๕๖๑

๑๐.๔ คณะกรรมการแจ้งผู้ถูกเสนอชื่อให้ทราบว่าเป็นผู้ถูกเสนอชื่อ และแจ้งผู้ถูกเสนอชื่อให้ส่ง

แบบประวัติและหลักฐานประกอบการพิจารณา ภายในวันที่ ๒๘ ธันวาคม ๒๕๖๑

๑๐.๕ ผู้ได้รับการเสนอชื่อส่งแบบประวัติและหลักฐานประกอบการพิจารณา **ตามแบบ ๒** ภายในวันที่ ๒๕ มกราคม ๒๕๖๒

๑๐.๖ คณะกรรมการฯ ดำเนินการประเมินและสรุปผล ภายในวันที่ ๒๘ กุมภาพันธ์ ๒๕๖๒

๑๐.๗ คณะกรรมการฯ แจ้งผลการประเมินไปยังส่วนราชการ ภายในวันที่ ๒๘ กุมภาพันธ์ ๒๕๖๒

๑๐.๘ ผู้ประสงค์คัดค้านผลการประเมินส่งแบบคัดค้านผลการประเมิน **ตามแบบ ๖** ภายในวันที่ ๘ มีนาคม ๒๕๖๒

๑๐.๙ คณะกรรมการฯ พิจารณาการคัดค้านผลการประเมิน ภายในวันที่ ๑๕ มีนาคม ๒๕๖๒

๑๐.๑๐ ประธานกรรมการฯ รายงานผลการคัดเลือกต่อนายกเทศมนตรีตำบลบ้านค้อ ภายในวันที่ ๒๒ มีนาคม ๒๕๖๒

๑๐.๑๑ เทศบาลตำบลบ้านค้อออกประกาศผลการคัดเลือกบุคคลต้นแบบด้านคุณธรรมจริยธรรม ประจำปี ๒๕๖๒ ภายในวันที่ ๒๒ มีนาคม ๒๕'๖๒

๑๐.๑๒ จัดกิจกรรมมอบโล่ประกาศเกียรติคุณให้กับผู้ได้รับการคัดเลือกเป็นบุคคลต้นแบบด้านคุณธรรมจริยธรรม ประจำปี ๒๕๖๒

……………………………………………………………………………..